39. schôdza NR SR - 10.deň - A. dopoludnia
Dátum: 2025-09-24
Poslanec: Krátky, Rastislav (SLOVENSKO)
Druh vystúpenia: Vystúpenie v rozprave

Pán predsedajúci, pán minister, milé kolegyne, kolegovia. Veľa dobrého bolo pomenované alebo veľa toho, čo sa pomenovalo, bolo povedané trefne. Ja by som chcel trošku rozšíriť túto diskusiu o niektoré momenty, ktoré ešte nezneli. Ja sa rád pozerám a vyhodnocujem veci z takého pohľadu aj, že čo by bolo, keby sme urobili ten najlepší možný scenár a skúsil naformulovať aspoň pár momentov, z takejto cesty ministerstvo financií išlo z môjho pohľadu tým najlepším možným scenárom, že ako by tie konsolidácie vyzerali a kde by sme za dva roky boli, aj ekonomicky, o čom by sme sa rozprávali a kde by to smerovalo. No, tak veľa sme hovorili o tom, že minister nevyberá tie opatrenia na strane štátu, šetrenia štátu a to by boli presne tie prvé veci, ktorými by začal, ale ešte presnejšie, začal by v prvom rade s tým, aby klepol po prstoch tým ľuďom, ktorí systém obchádzajú, zneužívajú, podvádzajú, tým, ktorí jednoducho robia podvody, napríklad na DPH-čke, skrátka, krátia si dane, ale ja som nepočul ministra za dva roky nejako vážnejšie rozprávať o tom, že chce zlepšiť efektivitu výberu daní. Ja som nepočul o tom, že by chcel dosiahnuť rádovo stámilióny sa dajú v tomto priniesť do rozpočtu. Ja som nepočul o tom nejako vážnejšie rozprávať, že by ste pripravili balíček opatrení, že by ste sa nejako zameriavali technologicky alebo personálne. Sem, tam, sem tam ste sa toho, týmto smerom pozreli, ale mne je absolútne jasné, akože vy ste v prvom rade neukázali ľuďom, že vyberáte od tých, ktorí sa snažia systém obísť a podvádzajú, pretože vy ste im hneď na začiatku vášho volebného obdobia dali vydláždený chodník k tomu, aby podvádzať mohli. Však to bola predsa novela trestného zákona. Vy ste vlastne tým ľuďom, ktorí by mali za to, že neplatia dane, vy ste im za to vlastne znížili tresty, skrátili premlčacie lehoty a porušili ste, porušili ste na mnohých ministerstvách analytické útvary, ktoré by vám mohli potom ďalej formulovať to, kde sa tam dá šetriť v jednotlivých rezortoch. Chápete? Vy ste jednoducho namiesto toho, aby ste klepli po prstoch podvodníkom, im vydláždili cestu k tomu, aby podvádzali s väčšou odvahou a potom namiesto toho, aby ste mali analytické útvary na ministerstvách, aby vám efektívne pomenovali a zároveň aj nastavili to šetrenie na jednotlivých rezortoch, tak vy ste ich začali prepúšťať, čiže ja sa vám ani nečudujem, že vám teraz trvá týždne a mesiace, kým vám niekto sformuluje vôbec, že kde tie rezorty majú ušetriť, lebo tých ľudí ste sa odtiaľ poslali preč a to nie je, to sa netýka nejakého jedného ministerstva. Napríklad ministerstvo spravodlivosti, však to bola jedna z prvých vecí, ktorú minister Susko urobil. Jednoducho zrušil a poslal preč analytikov. To robili ministerstvá jedno za druhým postupne, čiže nečudujme sa, že minister jednoducho nedostáva informácie z ministerstiev, kde sa dá ušetriť, pretože to je dnes ťažké takéto niečo jednak tam sformulovať prakticky a jednak tí ministri, oni na to nemajú ako by som povedal, chuť, vôbec, lebo im sa páči plytvať Oni teraz, oni sú teraz na tom koni, o ktorom hovoril Fico. Oni sú teraz predsa vo funkciách a keď si môžu kúpiť lietadlo, čo by si nekúpili ? A keď si môžu kúpiť limuzíny, no čo by si nekúpili? Darmo, že pán minister si dá do prezentácie, že sa nebudú kupovať drahé vozidlá. Jedno za druhým ešte. Neviem akým spôsobom by ste to chceli sformalizovať, že ich nejako zaviažete, pretože vy z úplne evidentne nemáte chuť vyvíjať politický tlak na vašich partnerov, aby šetrili. Veď vy máte presne opačne nastavené tie vaše vnútorné mechanizmy. To bolo vidno, že vy používate štátny rozpočet a verejné financie na to, aby ste si kúpili čas pri moci. Nádherným a krásnym príkladom je ministerstvo športu. To nie je ministerstvo, ktoré by sme potrebovali, že my ideme teraz mať olympijské hry, že by sme išli ukazovať teraz svetu ako to je na Slovensku, čo si to vieme zabezpečiť. Vy ste to spravili preto, aby ste, aby sa vám to nerozpadlo, lebo ste mali hladných ľudí potom, aby mohli byť pri koryte, aby z neho mohli vyťahovať peniaze a aby si mohli žiť luxus aký si predstavujú, že si majú žiť hradní páni, ale to tak nie je. To tak nie je, ale toto nejdem ďalej vysvetľovať, lebo tuto sa paradigmaticky nezhodujeme, čiže na začiatku mala byť konsolidácia hlavne o tom, že kde vie štát ušetriť. Mali ste klepnúť a sprísniť pravidlá pre tých, ktorí vedome obchádzajú tie pravidlá a kradnú. Tadiaľto ste mali ísť. Čo ďalej? Kolegovia už pomenúvali, že ste mali zdaniť tých, ktorí tie peniaze necítia, že ich nemajú, lebo majú také kopy peňazí, že to, že im zoberiete 300, 400, 500 miliónov, či sú to ľudia, ktorí sú v Slovnafte alebo sú to ľudia, ktorí sú v zbrojárstve, akokoľvek. Tam ste mohli načierať ako v druhom rade vašej konsolidácie. Celá tá filozofia vôbec konsolidácie, ktorá je premietnutá do jednotlivých opatrení, ukazuje, že vy sa nechystáte situáciu na Slovensku riešiť. Ináč povedané, keď sa teraz rozprávam s ministrom financií, vy sa nechystáte ozdravovať verejné financie. Nechystáte sa konsolidovať. To tým ľuďom teraz treba povedať, pretože vy stále hovoríte, že potrebujete niečo opravovať, že potrebujete teraz zlepšiť, ozdraviť stav verejných financií. Vo vašom rezorte, ako v žiadnom inom, vedia čísla povedať krásnou, čistou a jasnou rečou, či teda ten cieľ sa vám darí plniť alebo či ste sa to nejako zaseklo, lebo môžu nastať problémy na tej ceste alebo či je to len nejaká Potemkinova dedina a klamstvo, že či to je len vyslovene populárna reč pre ľudí, ktorú im ukazujete, ale v skutočnosti sa deje vo vašej kuchyni niečo úplne iné. No a to to tretie je správne, pretože treba to zopakovať znovu. Kým, ten vami kritizovaný Matovič mal tie deficity v roku 2020 a 2021 na úrovni 5,3%, 5,1% HDP, tak bol jeden, patrilo do prvej desiny krajín, ktoré hospodárili v Európskej únii v podstate najlepšie. To sa takto dá povedať. V priemere sme boli desiaty, pretože to boli ťažké časy, celá Európa zažívala krízu a tie štáty mali vyššie deficity. My sme boli naozaj v tej prvej tretine medzi tými najlepšími krajinami. Tam to bolo. Vy teraz síce máte rovnaké deficity, ste tak na úrovni 5,2, 5,3, ale je medzi tým obrovský rozdiel a to ten, že ste medzi tými najhoršími krajinami ako hospodária, pokiaľ ide o deficit verejných financií. Práve preto, lebo nie je žiadna kríza, ktorej by ste čelili a ktorú by ste museli financovať. No a ten druhý rozmer je, že sa nám zvýšilo HDP a teda kým predtým rovnaký deficit v percentách znamenal 5 miliárd, tak u vás to začína znamenať 7 miliárd, čiže vy nominálne, nominálne míňate viac a preto sme sa dostali k tomu, že vy ste dnes za necelé dva roky svojej vlády už minuli viacej ako vláda Matoviča, ktorá sanovala niekoľko kríz, ktorá financovala niekoľko kríz. Vy ste minuli 15 miliárd a my sme minuli 12. Vy hovoríte 24, ale však to je ten spor o tom, že 12 sme vám nechali, že 12 sme požičali za nulový úrok, ktorý mimochodom znamenal úsporu 410 480 miliónov podľa typu úroku, ktorý ARDAL v tom, ktorom období má, čiže tá spoločnosť štátna pre tých, ktorí neviete, čo je ARDAL, ktorá sa zaoberá financovaním dlhu a požičiavaním si peňazí. To znamená, že celú vašu energopomoc sme vám zafinancovali tým, že sme si výhodne požičali a vy to teraz môžete dávať napríklad do tej energopomoci, lebo to je zhruba asi cena, ktorú sme ušetrili. Celá energopomoc, ktorá pôjde rovno po tomto zákone sa rokovať, aby bola daná ľuďom. Už nehovoriac o tom, že s tým, ako to nastavujete, nesúhlasíme, hoci sme s tým prišli, lebo na to bol dôvod, lebo kto rýchlo dáva dvakrát dáva a my sme tým ľuďom myslím na energiách dali 5 miliárd. Oproti vašim 500 miliónom neporovnateľné číslo, čiže ešte raz, vy míňate nominálne viac a čísla odhaľujú, že vy nedokážete plniť ciele, ktoré si dávate. Prečo je to dôležité? Pretože opäť ste dostali obdobie, kedy naozaj treba ozdraviť verejné financie, ktoré sú naozaj v ťažkej situácii, ale vy tú situáciu ešte zhoršujete, vy nič neozdravujete. Vy ju zhoršujete. Nevidíme absolútne a teraz takto takto poviem, je férové povedať pri konsolidácii, že toto je balíček, ktorý má priniesť do rozpočtu ďalšie peniaze až v štátnom rozpočte budeme vidieť tie priority politík, ale minister tu už rozpráva, že čo sú jeho priority a čo chce zachovať a akým smerom sa pozerá, čiže dá sa hodnotiť aj to, že akým spôsobom sa pozeráte na budúcnosť. Ja nevidím, že by ste išli, aspoň teraz, že by ste sa nakoľajili po dvoch rokoch aspoň trošku na tú správnu cestu, že by ste zlepšovali efektivitu výberu dane, že by ste sa zamýšľali nad tým, že zdaniť aj bohatších alebo že prinesiete investíciu z toho dlhu, ktorý vytvárate, do niečoho, čo v budúcnosti pomôže ekonomike. Nevidím to. Nevidím to v žiadnej oblasti a to je jedno teraz, že my sme predkladali uznesenia, ktoré sa malo zaoberať tým alebo malo zaviazať vládu, aby sa zaoberala opatreniami, ktoré zastavia ten útek mozgov do zahraničia, že za to zahlasovala opozícia? Že ste za to nezahlasovali vy? Ešte to by mi až tak mne nevadilo, lebo rozumiem tomu, že vy proste ste sa dohodli, že opozičné návrhy nepodporujete, ale vy ste ani neprišli počas dvoch rokov s nejakým návrhom, že by ste si aspoň čosi okopírovali, že by ste sa trošku inšpirovali, trošku zamysleli, že ste neprišli počas tých dvoch rokov s tým, aby ste toto riešili a to nie je problém, ktorý tu máme dva roky. To je problém, ktorý tu je rok 10 a viac, 15 rokov. Dobre. To bola jedna vec. Čo ma najviac asi trápi, keď som teraz v ministerstve hospodárstva po novom a pozerám sa na to, že akým spôsobom vôbec funguje ministerka Saková alebo nefunguje v jednotlivých oblastiach. Tak ja som bol doslova šokovaný, keď som si pozrel surovinovú politiku, že kde sme asi v tejto oblasti, že čo asi ministerstvo tu chce. Viete, čo vám nabehne, keď si chcete pozrieť, akú máme, akú máme surovinovú stratégiu? Error. Error vám nabehne na stránke ministerstva hospodárstva a to je zrovna jedna z oblastí, ktorá by mohla priniesť výrazné peniaze do rozpočtu. Áno, je to oblasť, ktorú treba riadne skúmať, treba do toho investovať, treba urobiť vrty, kde máme ešte aké bohatstvo v krajine, lebo historicky sme mali veľké bohatstvo. Vidíme napríklad v Čechách, že tam idú 10 rokov teraz obrovské, obrovská ťažba sa rozbieha, cínu, lítia. Budú mať z toho veľmi zaujímavé peniaze pre rozpočet, rádovo v miliardách, ale my sa tu nezamýšľame nad týmto. Ani, ani formulácia. Keď sa obrátite na ministerstvo hospodárstva, tak vám vybehne error na ich stránke, že oni ani len nedokázali uverejniť dokument, ktorý by sa tým mal zaoberať. To bude musieť byť buď brutálne starý dokument, že tam visí už, neviem, 10 rokov, tak ho radšej stiahli, aby to nebola hanba alebo ani si nedali tú námahu, že by niečo tam také vložili vôbec, že toto je jedna z oblastí, ktorá by mohla potenciálne namiesto vyťahovania peňazí z vrecák ľudí priniesť do ekonomiky jedno, dve percentá HDP. Nehovorím vôbec čísla, ktoré sú nejaké premrštené. Pozrite sa napríklad vo Švédsku. Tam ťažia železnú rudu. V najväčšom peaku, čiže v najväčšej vyťaženosti toho, tej zásoby, ktorú našli, 5 až 7% HDP im to dalo. 5 až 7%. Naschvál to vyťahujem, pretože to je celý váš deficit. Keby ste si vybrali nejakú oblasť, do ktorej investujete teraz, tak v budúcnosti by sme mohli mať prebytkové rozpočty. Z investícií, ktoré robíte, ale vy ich nerobíte. Nerobíte žiadne investície a to musím povedať, pretože to nie je len o tom, že vy teraz idete vyberať ľuďom z vrecák peniaze. To je o tom, že vy ich vyberiete už dnes toľko, že keby ste nemíňali, keby ste netlačili pedál plynu vášho výdavkového, keby ste nevytáčali výdavky do maxima...